Godātā LZS valde!

Ar šo informēju par veikto sagatavošanas darbu, lai šogad notiktu Latvijas čempionāts stratēģiskajās klasēs - Optimist, Laser, Techno293, iQFOiL[[1]](#footnote-1).

Ievads:

1. LZS valde bija saņēmusi divus lūgumus par LV čempionāta organizēšanu – 24.09.2020. no LOBS par interesi organizēt sacensības Liepājā un 07.12.2020. no Kluba 360 par interesi organizēt sacensības Ķīšezerā. LZS valdes locekļiem ir labi zināms, ka laika posmā no septembra beigām līdz novembra beigām notika izpētes darbi par LV čempionāta organizēšanu Ventspilī ar tiešu LZS valdes locekļu iesaisti.
2. Gan LZS valdes darba sēdēs, gan neformālās Sporta komisijas (jo formāls Sporta komisijas sastāvs nav apstiprināts) sarakstē tika meklēti kompromisa datumi LV čempionāta organizēšanai. (Jāatzīmē, ka LZS valdes locekļu savstarpējās sarunās tika izskatīti (minēti oficiālajā e-sarakstē) šādi datumi 29.07.-01.08.2021., 22.-25.07.2021., (05)06.08.-08.08.2021., 13.-15.08.2021.)
3. Situācijā, kad objektīvu iemeslu dēļ atkrita iespēja organizēt LV čempionātu Ventspilī, sacensību organizēšanas iespēja “atgriezās” pie jautājuma, vai LOBS ir gatavs organizēt sacensības Liepājā. Attiecībā uz datumu - tika jautāts par (05.)06.-08.08.2021.

Konkrēti paveiktais:

1. LOBS piekrita (decembra sākums) izskatīt iespēju organizēt sacensības Liepājā.
2. LOBS piekrita izskatīt un risināt treneru un atsevišķu LZS valdes locekļu ieteikumus, sacensību tehniskajam nodrošinājuma, ievērojot iepriekšējo gadu nepilnības, kā arī LZS valdē 19.11.2019. apstiprinātos Latvijas burāšanas čempionāta rīkošanas kritērijus.
3. Veicot augstāk minētos darbus, LOBS informēja mani un es 26.01.2021. esmu izsūtījis neformālās sporta komisijas adresātu listei šādu informāciju:
* Par tehniskiem elementiem.
	1. Ir iespējams organizēt treniņsacensības dienu ātrāk.
	2. Treneru laivas varēs novietot kanālā pie tilta. Ir slips, ir apsardze.
	3. Tiesāšanas nepilnības (2020) tiks ņemtas vērā.
	4. Laivu slips krastmalā – problemātisks; tiek domāts.
	5. Distancei jūrā tiks nodrošināts atsevišķs starts un finišs.
	6. Katras dienas sanāksmes – tiks risināts. Komunikācijas jautājums.

Iebildumi vai komentāri nav saņemti. Tieši pretēji – ir saņemts piekrītošs atbalsts.

Sacensību datuma pretrunas.

1. Man zināms, ka LOBS no decembra sākuma orientējās uz sacensību datumu 13.08.-15.08.2021. Esam par šī datuma negatīvām konsekvencēm vienai no stratēģiskajām klasēm - Techno293 runājuši neskaitāmas reizes. Proti, šajā laikā notiek *Baltic Challenge Cup* Kīšezerā, kurā ir paredzēta Techno293 dalība. Tātad, paralēli ir divas sacensības, kas nostāda sportistus izvēles priekšā – kurās sacensībās piedaīties. Tas noteikti nav korekts risinājums.
2. Atkārtoti, mani lūgumi Latvijas vindsērfinga asociācijai, LOBS, Kluba360 un visbeidzot (04.02.2021.) aicinājums Techno293 pārstāvim sporta komisijā Raitim Škutānam meklēt labāku risinājumu (piemēram, organizēt Techno293 LV čempionātu citos datumos) nav devuši rezultātu. Vēl vairāk, tiek lūgts izbeigt diskusiju (izņemot Klubs 360) un neatlikt lēmumu par LV čempionātu Liepājā 13.-15.08.2021.

Secinājums.

Ievērojot, ka datumam – 13.-15.08.2021. un vietai – Liepāja, piekrīt trīs stratēģisko klašu asociācijas, ka sporta komisijas e-pastu adresātu savstarpējā sarakstē nav bijuši iebildumi vai ieteikumi, piemēram, organizēt sacensības Ķīšezerā, atbilstoši Kluba 360 pieteikumam, tad es saskatu nepieciešamību pieņemt lēmumu par LV čempionāta stratēģiskajās klasēs Optimist, Laser, Techno293 organizēšanas uzticēšanu LOBS šī gada 13.-15.08.2021. Liepājā.

Lūdzu pieaicināt uz valdes sēdi LOBS vadītāju Jāni Jēkabsonu, lai var uzdot precizējošus jautājumus, ja tādi būs, un gūt nepastarpinātu J.Jēkabsona apliecinājumu par skaidru apņemšanos organizēt LV čempionātu iespējami augstākā līmenī.

Paldies.

Normans Penke

Sporta komisijas vadītājs

08.02.2021.

1. Dalībnieki Techno293 un dalībnieki iQFOiL ir gandrīz vieni un tie paši. Šī iemesla dēļ, LV čempionāts iQFOiL klasē būs citos datumos, nekā LV čempionāts Techno293 klasē. [↑](#footnote-ref-1)